ร้านสเต๊กราชบุรีเซ็ง โดนโจรขโมย 2 รอบ ขึ้นป้ายหมดตูดแล้วโว้ย
2 แม่ลูกเจ้าของร้านสเต๊กราชบุรีครวญ ติดป้ายประชด คุณโจร ที่เข้าไปขโมยข้าวของและทรัพย์สินจนหมดร้าน แม้จะมีการแจ้งความไว้แล้วแต่ก็ยังไม่สามารถจับได้ จึงต้องทำป้ายขึ้นหน้าร้าน เพื่อประกาศให้โจรทราบเวลานี้ ไม่เหลืออะไรแล้ว หมดตูดแล้วโว้ย,เมื่อวันที่ 22 พ.ค.62 ผู้สื่อข่าวได้เดินทางไปที่ร้านอาหารสเต็กโคตรแจ่ม ตั้งอยู่เลขที่ 338 ริมถนนสายบายพาสเลี่ยงเมือง หมู่ 3 ต.พงสวาย อ.เมืองราชบุรี หลังทราบว่ามีการขึ้นป้ายไว้หน้าร้านลักษณะประชดโจรที่เข้าไปขโมยของในร้านจนเกลี้ยง ไปถึงพบป้ายจำนวน 2 ป้ายติดไว้บริเวณหน้าร้านดังกล่าว โดยเขียนข้อความว่า ประกาศขุนโจรทั้งหลาย โจรจ้าเวลานี้หมดแล้วไม่เหลือแล้วครับ รอบแรกขโมยวันที่ 30 มี.ค. รอบที่ 2 วันที่ 20 พ.ค.62 พอเหอะ หมดเครื่องมือทำมาหากินแล้ว ไม่มีอะไรแล้ว เงินลงทุนก็หมดแล้ว วอนขอความเห็นใจ พอเหอะนะหมดตูดแล้วโว้ย แจ้งความแล้ว อีกป้ายเขียนว่า ประกาศขุนโจรทั้งหลาย ณ ตอนนี้ของที่ร้านไม่มีเหลือแล้วนะเจ้าค่ะ เพราะท่านขึ้น 2ครั้งแล้ว และได้แจ้งได้แจ้งความเรียบร้อยแล้วตั้งแต่วันที่ 30 พ.ค.62 เรื่องยังไม่คืบหน้าช่วยเวทนาด้วยจ้า,โดยมีนางชณานาถ เตียวศิริ เจ้าของร้านดังกล่าว และนายธเทพ เตียวศิริ อายุ 38 ปี ลูกชายได้พาเดินดูร่องรอยของคนร้ายที่ทิ้งหลักฐานเอาไว้ บริเวณผนังกั้นด้านข้างร้านทำจากวัสดุแผ่นยิปซั่มเป็นช่องโหว่ เกิดจากการใช้ของแข็งงัดและทุบจนแตก เพื่อให้ตัวสามารถลอดเข้าไปขโมยสิ่งของที่อยู่ในร้านได้ นอกจากนี้ยังพบสายไฟที่ถูกตัดขาดเป็นท่อนๆ และอุปกรณ์ต่อซิงค์น้ำไว้ล้างมือจำนวน 5 จุด ถูกโจรหัวขโมยถอดออกไปหมดเกลี้ยง อีกทั้งข้าวของเครื่องใช้ ต่างๆ แม้แต่ถังแก๊ส ภายในร้าน รวมทั้งเงินที่อยู่ในตู้เซฟ และพระเครื่องก็ถูกโจรเข้ามาขโมย 2 ครั้ง,นางชณานาถ เปิดเผยทั้งน้ำตาว่า ที่ร้านขายสเต๊ก ก๋วยเตี๋ยว อาหารตามสั่ง ครั้งแรกเกิดเหตุวันที่ 30 มี.ค.ที่ผ่านมา ได้ปิดร้านประมาณ 5 ทุ่ม และกลับไปบ้านเพื่ออาบน้ำประมาณ 1 ชั่วโมงครึ่ง พอกลับมาอีกทีเจอร้านโดนทุบจากบริเวณด้านข้างและด้านหลังร้านเป็นรูโหว่บริเวณห้องครัวแล้วปีนเข้าไปด้านใน เปิดประตูห้องครัว มีการรื้อค้นข้าวของกระจุยกระจายและมีสิ่งของหายไปหลายอย่าง มีตู้เซฟ ถังแก๊ส 2 ถัง เครื่องปั่นน้ำ ชุดเครื่องเสียงชุดใหญ่ สว่านไฟฟ้า ลำโพงตัวใหญ่ 2 ชุด และลำโพงตัวเล็ก 2 ชุด นั่นเป็นเหตุการณ์ครั้งแรก,ล่าสุดครั้งที่ 2 ได้เข้ามาอีกเมื่อวันที่ 20 พ.ค. หัวขโมยได้เครื่องดูดฝุ่น เตาปิ้งย่าง เครื่องสไลด์น้ำแข็งหิมะ สายไฟฟ้า หลอดไฟ กะละมัง สายยางรดน้ำต้นไม้ หากรวม 2 ครั้งที่ถูกขโมยมีมูลค่ากว่า 1 แสนบาท เพราะในตู้เซฟมีพระเครื่อง 20 องค์ สมุดเช็ค 6 เล่ม และมีเงินสดสำรองที่ขายได้ในแต่ละวันที่นำไปใส่ตู้เซฟรวมไว้ ประมาณ 1 อาทิตย์ จึงจะนำออกมานับครั้งหนึ่ง เท่ากับตอนนี้ที่ร้านไม่เหลืออะไรอีกแล้ว เพราะไม่มีเงินทุนที่จะนำมาซื้อของเปิดร้านได้อีก ซึ่งได้แจ้งความกับตำรวจไว้แล้วให้ช่วยติดตามหาตัวคนร้ายมาดำเนินคดี ตำรวจหลายนายช่วยกันสืบสวนตามหน้าที่ แต่เรื่องก็ยังคงเงียบหายผ่านไปเป็นเดือนเศษแล้วยังไม่มีความคืบหน้า จึงตัดสินใจเขียนป้ายประกาศบอกว่าที่ร้านหมดตูดแล้วโว้ย และขอวิงวอนไอ้โจร 500 ว่าอย่ามาเอาอะไรอีกเลยมันไม่มีอะไรจะให้อีกแล้ว,ขณะที่นางชณานาถ ให้รายละเอียดพูดไปก็ร้องไห้ไป ขอฝากตำรวจให้ช่วยสืบสวนติดตามหาตัวคนร้ายให้ด้วย เพราะไม่มีพลังที่จะไปติดตามตัวคนร้ายมาได้ ตอนนี้ต้องปิดร้านไปก่อน เพราะไม่มีทุน ไม่มีอุปกรณ์การค้าขาย อีกทั้งที่ร้านก็ต้องเช่าอยู่เดือนละ 6,000 บาท แต่ยังโชคดีที่เจ้าของเห็นใจยังไม่เก็บค่าเช่าร้านและให้อยู่ไปก่อน,อย่างไรก็ตามทาง พ.ต.อ.อภิชาต พุทธบุญ ผกก.สภ.เมืองราชบุรี ทราบเรื่องได้ให้ตำรวจชุดสืบสวนเดินทางตรวจสอบที่ร้านอีกครั้ง เพื่อไปเก็บหลักฐานและข้อมูลต่างๆ ที่คนร้ายทิ้งร่องรอยไว้ เพื่อเร่งสืบสวนติดตามหาตัวมาดำเนินคดีโดยเร็ว.
2 แม่ลูกเจ้าของร้านสเต๊กราชบุรีครวญ ติดป้ายประชดคุณโจรที่เข้าไปขโมยข้าวของและทรัพย์สินจนหมดร้าน แม้จะมีการแจ้งความไว้แล้วแต่ก็ยังไม่สามารถจับได้ จึงต้องทำป้ายขึ้นหน้าร้าน เพื่อประกาศให้โจร
สเต็กโคตรแจ่ม,ร้านสเต็กขึ้นป้าย,ขึ้นป้ายถึงโจร,หมดตูดแล้ว,ราชบุรี,ข่าวทั่วไป